b'\n_START_ARTICLE_\nIvan Ba\xc5\xa1a\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Beltincih, na Ogrskem, kot otrok kmeta Jo\xc5\xbeefa Ba\xc5\xa1e st. in Ane Vu\xc4\x8dko. Brat Jo\xc5\xbeef Ba\xc5\xa1a je bil pesnik in novinar. _NEWLINE_Sveto ma\xc5\xa1ni\xc5\xa1ko posve\xc4\x8denje je prejel 16. julija 1898. Kaplanoval je pri Svetem Martinu (danes St. Martin an der Raab, Gradi\xc5\xa1\xc4\x8danska, Avstrija), pri Svetem Juriju v Roga\xc5\xa1evcih (1898-1902) in v Rohunacu (danes Rechnitz, Gradi\xc5\xa1\xc4\x8danska) med gradi\xc5\xa1\xc4\x8danskimi Hrvati (1902-1905). \xc5\xbdupnikoval je v \xc3\x9ajhegyu do leta 1908, nato v Bogojini. Leta 1924 je zaprosil arhitekta Jo\xc5\xbeeta Ple\xc4\x8dnika, da bi naredil na\xc4\x8drt za novo cerkev v Bogojini. _NEWLINE_Po prvi svetovni vojni se je bojeval za prekmurske katoli\xc5\xa1ke \xc5\xa1ole in avtonomijo Slovenske krajine ne le na Mad\xc5\xbearskem, marve\xc4\x8d tudi v Kraljevini Srbov, Hrvatov in Slovencev (glej Bogojinska resolucija). Navezal je stike z Jo\xc5\xbeefom Sakovi\xc4\x8dem v Slovenskem Porabju.'